

PATVIRTINTA

Viešosios įstaigos CPO LT direktoriaus

2024 m. birželio \_\_ d.

įsakymu Nr. \_\_\_\_

**VIEŠOSIOS ĮSTAIGOS CPO LT**

**KOKYBĖS, ANTIKORUPCINĖS IR APLINKOS APSAUGOS VADYBOS**

**POLITIKA**

**I SKYRIUS**

 **BENDROSIOS NUOSTATOS**

1. Viešosios įstaigos CPO LT kokybės, antikorupcinės ir aplinkos apsaugos valdybos politika (toliau – Politika) reglamentuoja viešojoje įstaigoje CPO LT (toliau – CPO LT) taikomus kokybės užtikrinimo, skaidrios aplinko kūrimo, aplinkos apsaugos vadybos įstaigoje principus, įsipraiegojimus, Politikos įgyvendinimą.
2. **CPO LT  misija** – vertės kūrimas valstybei ir visuomenei sudarant galimybes perkančiosioms organizacijoms efektyviai, skaidriai bei pažangiai įsigyti, o verslui – paprastai ir konkurencingomis sąlygomis parduoti prekes, paslaugas ar darbus viešųjų pirkimų būdu.
3. **CPO LT vizija** – tik aukščiausiais skaidrumo standartais bei geriausia viešųjų pirkimų praktika vykdomi centralizuoti viešieji pirkimai Lietuvoje.
4. **CPO LT strateginis tikslas** – didinti valstybei finansinę ir socialinę naudą, gaunamą dėl pirkimų vykdymo per nacionalinę centrinę perkančiąją organizaciją, bei skatinti, kad per viešuosius pirkimus įsigytos prekės, paslaugos ar darbai prisidėtų prie valstybės ekonominių, socialinių bei aplinkos apsaugos tikslų.
5. CPO LT siekia:

5.1. užtikrinti kokybiškų paslaugų teikimą vykdant skaidrius, aplinkosauginius reikalavimus atitinakančius centralizuotus viešuosius pirkimus;

5.2. stiprinti antikorupcinę CPO LT aplinką ir siekti, kad partneriai įsipareigotų užtikrinti antkorupcinę aplinką savo veikloje bendradarbiaudami su CPO LT;

5.3. vykdyti korupcijos prevenciją ir švietimą, išsiaiškinti ir šalinti prielaidas korupcijos apraiškoms CPO LT atsirasti.

1. CPO LT įgyvendindama Politiką vadovaujasi sisteminiu požiūriu į sinerginę kokybės, antikorupcinės veiklos ir aplinkos apsaugos vadybą. CPO LT įgyvendindama jau įdiegtų vadybos sistemų reikalavimus siekia sutvirtinti visakeriopą tvarumą.

**II SKYRIUS**

**CPO LT VERTYBĖS IR VEIKLOS PRINCIPAI**

1. **CPO LT vykdydama savo veiklą ir įgyvendindama Politiką vadovaujasi šiomis vertybėmis:**

7.1. **Pasitikėjimas** – mes pasitikime savo klientais bei darbuotojais ir to paties tikimės iš jų. Mes įgaliname savo darbuotojus nebūti abejingais klientų problemoms ir savarankiškai priimti sprendimus siekiant užtikrinti paslaugos suteikimo greitį ir kokybę.

7.2. **Bendradarbiavimas** – mums svarbūs pagarba grįsti santykiai tiek organizacijos viduje, tiek ir su išoriniais veiklos partneriais. Norime ne tik klausytis, bet ir girdėti, būti atviri kito nuomonei, tam, kad kartu pasiektume išsikeltus tikslus.

7.3. **Drąsa veikti** – veikiame kaip darni ir tvirta komanda: įsiklausome, neignoruojame vienas kito idėjų ir tariamės. Visa tai leidžia priimti drąsius, bet pamatuotus ir racionalius sprendimus.

7.4. **Kokybė** – auginame savo kompetencijas, turime aukštą atsakomybės lygį, mokomės iš klaidų ir pasiekimų bei gebame rasti optimalius sprendimus savo klientams.

7.5. **Augimas** – siekiame mokytis ir tobulėti, dalintis informacija tarpusavyje bei sulaukti grįžtamojo ryšio iš klientų, neturėti išankstinių nuostatų ir formalaus požiūrio į problemą, kad galėtume nuolat tobulinti veiklos procesus bei užtikrinti aukščiausius viešųjų pirkimų standartus.

**III SKYRIUS**

**CPO LT VEIKLOS KOKYBĖ, ANTIKORUPCINĖ IR APLINKOSAUGINĖ APLINKA**

1. **Aplinka, kurioje veikia ir Politiką įgyvendina CPO LT:**

8.1. naujų, aktualių paslaugų plėtra bei esamų paslaugų vystymas kuriant naujus pirkimų modulius;

8.2. platus užsakovams siūlomų CPO LT teikiamų paslaugų spektras;

8.3. institucijų, besinaudojančių CPO LT paslaugomis, kaštų, laiko bei administracinių išteklių taupymas;

8.4. užsakovams ekonomiškai naudingi centralizuoti pirkimai taikant masto ekonomiją;

8.5. efektyvi bei profesionali metodinė pagalba ir konsultacijos užsakovams pirkimų klausimais;

8.6. efektyvios, skaidrios, greitos ir paprastos procedūros, padedančios tiekėjams siūlyti savo prekes, paslaugas ir darbus per CPO LT informacines sistemas;

8.7. efektyvus ir skaidrus pirkimų pagal pavedimą vykdymas;

8.8. aplinkosauginių kriterijų taikymas centralizuotuose viešuosiuose pirkimuose ir kasdienėje darbo aplinkoje;

8.9. CPO LT veiklos viešinimas siekiant didinti žinomumą apie CPO LT kaip instituciją, teikiančią kokybiškas, skaidrias ir aplinkosaugos reikalavimus užtikrinančias paslaugas;

8.10. korupcijos priežasčių, galinčių sudaryti sąlygas neskaidriai CPO LT darbuotojų ir CPO LT informacinių sistemų naudotojų veiklai, atskleidimas ir eliminavimas;

8.11. korupcijos prevencijos reikalavimų įgyvendinimo užtikrinimas;

8.12. skaitmeninės brandos palaikymas ir auginimas;

8.13. pasižadėjimas vykdyti Politikos atitikties įsipareigojimus ir nuolat gerinti vadybos sistemas siekiant padidinti jų veiksmingumą.

**9. CPO LT veiklos kryptys:**

9.1.CPO LT elektroninio kata

9.2.logo kokybinė ir kiekybinė plėtra;

9.3. aplinkosauginius reikalavimus atitinkančių centralizuotų viešųjų pirkimų vykdymas;

9.4. naudojamų informacinių sistemų vystymas ir tobulinimas;

9.5. aktyvi projektinė veikla, užtikrinanti CPO LT plėtrą;

9.6. Elektroninių pirkimų centro kokybinė ir kiekybinė plėtra;

9.7. tiekėjų konkurencijos skatinimas CPO LT vykdomuose centralizuotuose viešuosiuose pirkimuose;

9.8. platesnis aplinkosauginių, socialinių ir energetinio efektyvumo kriterijų, taip pat kainos ir kokybės santykio vertinimo kriterijų taikymas CPO LT vykdomuose centralizuotuose viešuosiuose pirkimuose;

9.9. bendradarbiavimas su Europos Sąjungos valstybių narių centrinėmis perkančiosiomis organizacijomis, jų gerosios patirties, vykdant centralizuotus viešuosius pirkimus, pritaikymas bei dalijimasis CPO LT sukaupta patirtimi;

9.10. CPO LT elektroninio katalogo naudotojų (perkančiųjų organizacijų ir tiekėjų) kompetencijų didinimas bei pagalba jiems vykdant viešuosius pirkimus CPO LT elektroninėse platformose;

9.11. CPO LT, kaip kompetentingos, patikimos ir skaidrios įstaigos bei geidžiamo darbdavio, įvaizdžio stiprinimas siekiant pritraukti talentus;

9.12. CPO LT darbuotojų veiklos skaidrumo, antikorupcinės ir aplinkosauginės politikos sąmoningumo stiprinimas;

9.13. ISO vadybos sistemų įdiegimas ir vystymas CPO LT;

9.14. CPO LT naujos informacinės sistemos sukūrimas, įdiegimas ir vystymas;

9.15. viešųjų pirkimų specialistų socialinio tinklo, kuriame aptariami kylantys praktiniai klausimai ir dalijamasi gerąja patirtimi, administravimas ir vystymas;

9.16. aktyvi veikla pritraukiant perkančiąsias organizacijas pavesti CPO LT atlikti dalies ar visų viešųjų pirkimų procedūras;

9.17. bendradarbiavimas su aukštojo mokslo įstaigomis, siekiant parengti kompetentingus būsimus viešųjų pirkimų specialistus;

9.18. perkančiųjų organizacijų skatinimas inicijuoti inovatyvius pirkimus, teikiant joms konsultacijas ir organizuojant mokymus;

9.19. dirbtinio intelekto galimybių įstaigos veikloje taikymas, siekiant efektyvinti veiklos procesus bei gerinti teikiamų paslaugų kokybę.

**IV SKYRIUS**

**CPO LT ĮSIPAREIGOJIMAI**

**10. Vykdydama savo veiklą CPO LT įsipareigoja:**

10.1. nuolat gerinti Kokybės vadybos sistemos rezultatyvumą pagal LST ISO 9001:2015 standarto reikalavimus;

10.2. nuolat gerinti Antikorupcinės vadybos sistemos rezultatyvumą pagal LST ISO 37001:2016 standarto reikalavimus;

10.3. nuolat gerinti Aplinkos apsaugos vadybos sistemos rezultatyvumą pagal LST ISO 14001:2015 standarto reikalavimus ir, atsižvelgiant į savo veiklos ir veikimo galimybes, apsaugoti aplinką, įgyvendinti aplinkos taršos prevenciją bei mažinti aplinkai daromą žalą ir neigiamą poveikį;

10.4. tinkamai ir efektyviai vykdyti teisės aktuose nustatytas funkcijas;

10.5. didinti darbuotojų motyvaciją siekiant kuo didesnio darbo rezultatyvumo ir efektyvumo, gerinant darbo sąlygas, vidinę komunikaciją, paslaugų kokybę, antikorupcinės aplinkos ir aplinkos apsaugos kūrimą bei užtikrinti kvalifikacijos tobulinimo poreikį, šių įsipareigojimų įgyvendinimui, galimybes.

**V SKYRIUS**

**BAIGIAMOSIOS NUOSTATOS**

11. CPO LT Politika įgyvendinama per CPO LT vadybos sitemų tikslus ir planus.

12. Politika skelbiama CPO LT tinklalapyje.

\_\_\_\_\_\_\_\_\_\_\_\_\_\_